ระเบียบกรมการค้าภายในระเบียบกรมการค้าภายในว่าด้วยหลักเกณฑ์ แบบการแบ่งเงินรางวัลและวิธีปฏิบัติในการจ่ายเงิน การขอรับเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒พ.ศ. ๒๕๕๙[๑] ตามที่รัฐมนตรีว่าการกระทรวงพาณิชย์ได้ลงนามระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๔๗ ไปแล้ว นั้นอาศัยอำนาจตามความในข้อ ๑๔ และข้อ ๓๐แห่งระเบียบกระทรวงพาณิชย์ ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๔๗ อธิบดีกรมการค้าภายใน จึงออกระเบียบ ดังต่อไปนี้ข้อ ๑ ระเบียบนี้เรียกว่า ระเบียบกรมการค้าภายในว่าด้วยหลักเกณฑ์ แบบ การแบ่งเงินรางวัลและวิธีปฏิบัติในการจ่ายเงินการขอรับเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๕๙ข้อ๒ ระเบียบนี้ให้ใช้บังคับตั้งแต่วันที่ ๒ตุลาคม พ.ศ. ๒๕๕๙ เป็นต้นไปข้อ๓ ให้ยกเลิกระเบียบกรมการค้าภายในว่าด้วยหลักเกณฑ์แบบการแบ่งเงินรางวัลและวิธีปฏิบัติในการจ่ายเงินการขอรับเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๔๘ ลงวันที่ ๒๐ กรกฎาคม พ.ศ. ๒๕๔๘ข้อ๔ การจ่ายเงินสินบนเงินรางวัลและค่าใช้จ่ายในการดำเนินงานให้จ่ายจากค่าปรับก่อนส่งเป็นรายได้แผ่นดินข้อ๕ ให้บุคคลดังต่อไปนี้มีอำนาจหักเงินค่าปรับตามอัตราในข้อ๖แห่งระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๔๗ ไว้สำหรับจ่ายเป็นเงินสินบนเงินรางวัลและค่าใช้จ่ายในการดำเนินงาน(๑) อธิบดีกรมการค้าภายใน(๒) เลขานุการกรม ในเขตกรุงเทพมหานคร(๓) พาณิชย์จังหวัด สำนักงานปลัดกระทรวงพาณิชย์ในเขตจังหวัดอื่นนอกจากกรุงเทพมหานครข้อ๖ ให้บุคคลดังต่อไปนี้มีอำนาจสั่งจ่ายเงินสินบน เงินรางวัลและค่าใช้จ่ายในการดำเนินงาน(๑) อธิบดีกรมการค้าภายในรองอธิบดีกรมการค้าภายใน ผู้อำนวยการสำนักชั่งตวงวัด ผู้อำนวยการสำนักตรวจสอบและปฏิบัติการผู้อำนวยการกองนิติการ ในเขตกรุงเทพมหานคร(๒) พาณิชย์จังหวัด สำนักงานปลัดกระทรวงพาณิชย์ในเขตจังหวัดอื่นนอกจากกรุงเทพมหานครข้อ๗ การขอรับเงินสินบนเงินรางวัลและค่าใช้จ่ายในการดำเนินงานให้ยื่นคำขอตามแบบ สร. ๐๑ แบบ สร. ๐๒หรือแบบ สร. ๐๓ ท้ายระเบียบนี้ พร้อมแนบเอกสารหลักฐานตามข้อ ๒๖แห่งระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๔๗ โดยยื่นคำขอ ณ สถานที่ราชการ ดังต่อไปนี้(๑) กรณีมีการชำระค่าปรับ หรือผู้นำจับผู้จับมีภูมิลำเนาในเขตกรุงเทพมหานคร ให้ยื่นต่ออธิบดีกรมการค้าภายใน ณ กองนิติการกรมการค้าภายใน กระทรวงพาณิชย์(๒) กรณีมีการชำระค่าปรับ หรือผู้นำจับผู้จับมีภูมิลำเนาในเขตจังหวัดอื่นนอกจาก (๑) ให้ยื่นต่อหัวหน้าศูนย์ชั่งตวงวัดหรือหัวหน้าสำนักงานสาขาชั่งตวงวัด ณ ศูนย์ชั่งตวงวัด หรือสำนักงานสาขาชั่งตวงวัดกรมการค้าภายใน กระทรวงพาณิชย์(๓) กรณีมีการชำระค่าปรับ หรือผู้นำจับผู้จับมีภูมิลำเนาในเขตจังหวัดที่ไม่มีศูนย์ชั่งตวงวัดหรือสำนักงานสาขาชั่งตวงวัดตั้งอยู่ให้ยื่นต่อพาณิชย์จังหวัด ณ สำนักงานพาณิชย์จังหวัด สำนักงานปลัดกระทรวงพาณิชย์กรณีผู้นำจับผู้จับหรือผู้มีสิทธิได้รับเงินสินบนรางวัลมอบอำนาจให้บุคคลอื่นมารับแทนให้ยื่นคำขอณ สถานที่ตามวรรคหนึ่ง ตามแบบ สร. ๐๔ ท้ายระเบียบนี้กรณีผู้นำจับผู้จับหรือผู้มีสิทธิได้รับเงินสินบนรางวัลถึงแก่กรรมให้ทายาทของบุคคลดังกล่าวยื่นคำขอตามแบบสร. ๐๕ ท้ายระเบียบนี้ข้อ๘ การแจ้งความนำจับตามข้อ ๑๘แห่งระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๔๗ ซึ่งแก้ไขเพิ่มเติมโดยระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ (ฉบับที่ ๒) พ.ศ. ๒๕๕๙ ให้ดำเนินการตามแบบ สร. ๐๖ และแบบ สร. ๐๗ท้ายระเบียบนี้ข้อ๙ เมื่อเจ้าหน้าที่กองนิติการศูนย์ชั่งตวงวัด สำนักงานสาขาชั่งตวงวัดหรือสำนักงานพาณิชย์จังหวัดได้รับคำขอตามข้อ๗ ให้ตรวจสอบคำขอและเอกสารหลักฐานประกอบคำขอเมื่อเห็นว่าผู้ขอมีสิทธิได้รับเงินสินบนหรือเงินรางวัลให้นำเสนอต่อผู้มีอำนาจสั่งจ่ายเงินสินบนเงินรางวัลตามข้อ๖ เพื่ออนุมัติจ่ายเงินสินบนเงินรางวัลข้อ๑๐ เมื่อผู้มีอำนาจสั่งจ่ายอนุมัติให้จ่ายเงินสินบนเงินรางวัลให้สำนักงานเลขานุการกรม หรือสำนักงานพาณิชย์จังหวัด แล้วแต่กรณี ดำเนินการจ่ายเงินสินบนเงินรางวัลข้อ๑๑ การแบ่งเงินรางวัลของเจ้าหน้าที่ในหน่วยงานที่ปฏิบัติงานตามอำนาจหน้าที่อันได้มาซึ่งค่าปรับตามข้อ๑๔ แห่งระเบียบกระทรวงพาณิชย์ว่าด้วยการจ่ายเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๔๗ ให้เป็นไปตามหลักเกณฑ์ ดังต่อไปนี้(๑) เจ้าหน้าที่ในหน่วยงานที่มีอำนาจหน้าที่รับผิดชอบในการตรวจสอบ จับกุมเปรียบเทียบปรับ(ก)ผู้อำนวยการสำนักหรือผู้อำนวยการกอง คนละ๗ ส่วน(ข)ข้าราชการพลเรือนประเภทวิชาการระดับตำแหน่งชำนาญการพิเศษ คนละ๖ ส่วน(ค)ข้าราชการพลเรือนประเภทวิชาการระดับตำแหน่งชำนาญการ คนละ ๕ ส่วนและประเภททั่วไประดับตำแหน่งอาวุโสและตำแหน่งชำนาญงาน(ง) ข้าราชการพลเรือนประเภทวิชาการระดับตำแหน่งปฏิบัติการ คนละ ๔ ส่วนและประเภททั่วไประดับตำแหน่งปฏิบัติงาน(จ) ลูกจ้างประจำ คนละ๒ ส่วน(๒) เจ้าหน้าที่ในหน่วยงานสนับสนุนการรับจ่ายและเก็บรักษาค่าปรับ คนละ๒ ส่วนข้อ๑๒ ให้อธิบดีกรมการค้าภายในเป็นผู้รักษาการตามระเบียบนี้ประกาศ ณ วันที่ ๒๐กันยายน พ.ศ. ๒๕๕๙วิบูลย์ลักษณ์ ร่วมรักษ์อธิบดีกรมการค้าภายใน[เอกสารแนบท้าย]๑. แบบคำขอรับเงินสินบน ตามระเบียบกรมการค้าภายในว่าด้วยหลักเกณฑ์ แบบ การแบ่งเงินรางวัลและวิธีปฏิบัติในการจ่ายเงินการขอรับเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๕๙ (แบบ สร. ๐๑)๒. แบบคำขอรับเงินรางวัล ตามระเบียบกรมการค้าภายในว่าด้วยหลักเกณฑ์ แบบ การแบ่งเงินรางวัลและวิธีปฏิบัติในการจ่ายเงิน การขอรับเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๕๙(แบบ สร. ๐๒)๓. บันทึกการรับรองผลคดี๔. แบบคำขอรับค่าใช้จ่ายในการดำเนินงาน ตามระเบียบกรมการค้าภายในว่าด้วยหลักเกณฑ์ แบบ การแบ่งเงินรางวัลและวิธีปฏิบัติในการจ่ายเงินการขอรับเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๕๙ (แบบ สร. ๐๓)๕. แบบคำขอรับเงินสินบนและเงินรางวัล ตามระเบียบกรมการค้าภายในว่าด้วยหลักเกณฑ์ แบบ การแบ่งเงินรางวัลและวิธีปฏิบัติในการจ่ายเงิน การขอรับเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๕๙กรณีมอบฉันทะรับเงินสินบนและเงินรางวัล (แบบ สร.๐๔)๖. แบบคำขอรับเงินสินบนและเงินรางวัล ตามระเบียบกรมการค้าภายในว่าด้วยหลักเกณฑ์ แบบ การแบ่งเงินรางวัลและวิธีปฏิบัติในการจ่ายเงินการขอรับเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๕๙กรณีผู้นำจับผู้จับหรือผู้เปรียบเทียบถึงแก่กรรม (แบบสร. ๐๕)๗. ใบแจ้งความนำจับตามระเบียบกรมการค้าภายในว่าด้วยหลักเกณฑ์ แบบ การแบ่งเงินรางวัลและวิธีปฏิบัติในการจ่ายเงินการขอรับเงินสินบนรางวัลและค่าใช้จ่ายในการดำเนินงานตามพระราชบัญญัติมาตราชั่งตวงวัดพ.ศ. ๒๕๔๒ พ.ศ. ๒๕๕๙(แบบ สร. ๐๖)๘. รายละเอียดการรับแจ้งความนำจับ (แบบ สร. ๐๗)(ดูข้อมูลจากภาพกฎหมาย)ปุณิกา/ปริยานุช/จัดทำ๑๑ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๒๔ ง/หน้า ๒/๕ ตุลาคม ๒๕๕๙